ועדת הכספים, כנסת 20, פרוטוקול מספר 1212, 2019-01-01 10:35

משה גפני: שינויים בתקציב לשנת 2018.

משה גפני: יש לנו שתי פניות והודעה אחת שאני מבקש להצביע עליהן.

משה גפני: פנייה אחת הגיעה מאוחר, אבל הוצאות חירום אזרחיות שאמרו שזה דבר ביטחוני וכל מה שנלווה לעניין הזה.

איתן ברושי: מי מסביר?

משה גפני: אין מי שיסביר.

משה גפני: הסבירו כבר קודם.

משה גפני: אלה הוצאות חירום אזרחיות.

משה גפני: אני מבקש להצביע.

משה גפני: זה נושא ביטחוני.

איליה כץ: לצורך יישור קו, בגלל שאנחנו ב-1 בינואר, הפניות לא עברו עד ה-31 בדצמבר, אנחנו למעשה משכנו את כל הפניות.

משה גפני: תעשו מה שאתם רוצים.

משה גפני: אין לי קשר עם משרד האוצר.

איליה כץ: לנו אין שום אפשרות ליישם.

משה גפני: אז לא.

משה גפני: אל תיישמו.

משה גפני: שראש הממשלה יפנה אליכם.

משה גפני: למה אלי?

משה גפני: תגישו את זה בזמן.

משה גפני: למה לא הגשתם בזמן?

איתן ברושי: אין על זה הצבעה?

משה גפני: יש.

משה גפני: הוא לא קובע כאן את ההצבעות, עם כל הכבוד למשרד האוצר.

משה גפני: מספיק.

איליה כץ: אני אומר שמבחינתנו בין אם תצביעו ובין אם לא, אין לזה שום משמעות.

משה גפני: כשראש הממשלה יפנה אלי, אני אפנה אותו אליכם.

דוד ביטן: היו מקרים שאישרנו בדיעבד וגם אתם אישרתם.

משה גפני: הם הביאו את זה מאוחר.

משה גפני: אני מקבל פניות כי מדובר על נושא ביטחוני.

משה גפני: בסוף אני אצטרך להיות הרשע והם הצדיקים.

משה גפני: אני רוצה רק להחליף את הסדר.

משה גפני: פנייה מספר 441.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הפנייה אושרה.

משה גפני: אגב, אני מבקש להגיד לוועדה שבפעמים קודמות, לפחות ב-2016, אישרו ב-1 בינואר ואישרו לאחר מכן.

משה גפני: לא יכולים, החשב הכללי לא ישחרר, אני אפנה את ראש הממשלה אליכם.

שגית אפיק: מה התוכנית שלכם לגבי ההעברות האלה?

שגית אפיק: תביאו אותן שוב?

איליה כץ: כן.

איליה כץ: כל ההעברות שלא אושרו עד סוף השנה והן יהיו רלוונטיות לשנה הבאה, אנחנו רוצים להביא אותן שוב.

משה גפני: יש כאן העברה ביטחונית ויש כאן העברה של הבינוי של בתי המשפט שאתם כל כך לחצתם.

משה גפני: אני רוצה להצביע על זה.

משה גפני: מתי תביאו את זה?

איליה כץ: יש שתי העברות לגבי הדיור הממשלתי .

איליה כץ: העברה אחת היא פנייה בתוך הסעיף, אותה אנחנו נביא בשנה הבאה.

איליה כץ: את הפנייה של העודפים מ-2016, זאת שהוגשה לוועדה באוגוסט, היא התייתרה ואנחנו כבר לא נביא אותה.

משה גפני: תעשו מה שאתם רוצים.

דוד ביטן: לא משנה.

דוד ביטן: תצביע.

משה גפני: כן, בדיוק.

משה גפני: לגבי הנושא של הבינוי, ביקשתי כל הזמן תוכנית ולא קיבלתי.

משה גפני: תוכנית של בתי הדין.

משה גפני: האם יכולים להגידמה היו הסיכומים בכל הדבר הזה?

משה גפני: מישהו יכול לומר?

דוד ביטן: נמצא כאן מנהל בתי הדין.

דוד מלכא: הגשתי גם לכבודו חוברת מאוד גדולה שעשינו בנושא הזה.

משה גפני: ראיתי.

דוד מלכא: הגשתי את זה גם לגבי שוחט.

דוד מלכא: אנחנו מצפים.

משה גפני: אתה יכול להגיד לי מה עיקרי התוכנית?

דוד מלכא: הטבלה בסוף הבקשה שלנו מסתכמת במעל 200 מיליון שקלים לגבי הבינוי, בשני שלבים – בשלב ביניים לסיוע בשכירות אבל שכירות סבירה ולא כמו שאנחנו עכשיו תקועים באשדוד או בנתניה או בתל אביב כאשר כבר שמונה שנים אין מבנה.

דוד מלכא: אני רוצה לציין שהייתי עכשיו, בחנוכה, בהצעה לבית הדין בתל אביב בבית נצבה, בניין משרדים של תשע קומות וכבר בכניסה ראיתי שההצעה לא רלוונטית.

דוד מלכא: שאלתי את הדיור הממשלתי לשם מה הביאו אותנו לכאן, להראות לנו בנין שהוא לכתחילה לא רלוונטי.

דוד מלכא: אי אפשר לעשות שם אולמות שיפוט, הגובה נמוך, צריך אולמות של מינימום 3.70 והבניין לא מתאים.

דוד מלכא: האם הכוונה הייתה רק לומר שהנה, הצענו לכם עוד משהו?

דוד מלכא: שמונה שנים מציעים הצעות שהן לא רלוונטיות.

דוד מלכא: לכן אני בדעה שצריכים ללכת בכיוון כמו שעושים עם בתי המשפט, לבנות מבנים ספציפיים לבתי הדין.

משה גפני: מה התשובה שלכם?

מתן יגל: אגף התקציבים, משרד האוצר.

מתן יגל: הדיור הממשלתי קיבל בימים האחרונים תוכנית חדשה של בתי הדין לטובת בינוי ונקבעה ישיבה עוד החודש ביחד אתם כדי לשבת ולראות איך מקדמים את הטיפול.

משה גפני: מה זה מקדמים?

משה גפני: הרי יש כאן אפליה.

משה גפני: עד שהצלחתי להוציא מהם מה הצרכים, זה לקח זמן.

מתן יגל: אנחנו צריכים לשבת ולבדוק את הצרכים.

מתן יגל: אנחנו לא יודעים על סמך תוכנית שלא ישבנו עליה ביחד.

משה גפני: הם דיברו על בית הדין באשדוד.

משה גפני: הם דיברו על כמה בתי דין ספציפיים ועל זה אני רוצה תשובות.

מתן יגל: אנחנו בסך הכול קיבלנו לחוברת ובגלל זה קבענו אתם פגישה בהמשך החודש.

מתן יגל: אני לא יודע היום לתת תשובות על מה שעוד לא ישבנו עליו ביחד אתם.

דוד מלכא: החוברת באה כתוצאה של התערבות ועדת הכספים וייאמר לזכותכם.

משה גפני: לא.

משה גפני: עזוב את הזכות שלנו.

משה גפני: אנחנו לא צריכים חובות אבל גם זכויות לא צריך עכשיו.

דוד מלכא: אנחנו מנהלים אתם דין ודברים.

דוד מלכא: כבר מאז שנכנסתי לתפקיד אני מדבר אתם על אשדוד.

דוד מלכא: אמרתי לעצור את המבנה של השכירות שהם מציעים לנו באזור התעשייה מעל מסעדות וחנויות שלא מתאים.

משה גפני: אתם יושבים אתם החודש הזה?

מתן יגל: כן.

משה גפני: אתם תתנו לי תשובה מה עלה בפגישה?

מתן יגל: בוודאי.

דוד מלכא: כבוד היושב ראש, אני חושב שצריכה לצאת החלטה עקרונית שיהיה לנו גיבוי תקציבי כדי להשלים את הפער, כי אם הם ימשיכו להחזיק בעמדה שלהם שהם מוכנים רק לשכירות של 60 שקלים למטר, אנחנו לא נמצא מקום.

דוד מלכא: הם מחפשים כבר שמונה שנים בתל אביב וחמש שנים באשדוד ולא מוצאים.

משה גפני: תמונת המצב ברורה.

משה גפני: לטוח הקצר, אתם תתנו להם פתרונות?

מתן יגל: לחלק מהדברים אנחנו יודעים לתת פתרונות.

דוד מלכא: תגיד מה הפתרונות.

שגית אפיק: זה יעזור לנו להבין מה אתה רוצה לומר.

מתן יגל: ברחובות ובטבריה, אלה שני המקומות שאנחנו כבר יודעים לתת פתרון מהיר לטווח הקצר.

מתן יגל: ביתר הדברים, יש יותר מורכבים ויש פחות.

מתן יגל: לשניהם בוודאות אנחנו כבר יודעים לתת פתרון היום.

שגית אפיק: יש אשדוד.

שגית אפיק: מה קורה שם?

דוד מלכא: אני רוצה להבהיר.

דוד מלכא: לומר שיודעים לתת פתרונות כשיש דברים שכבר טיפלנו והגענו אליהם אחרי מאבק שלנו.

דוד מלכא: באשדוד אני גרמתי לכך שהדיור הממשלתי הגיע לפגישה אתי אצל ראש עיריית אשדוד על מבנה שלהם והם לא קיבלו את ההצעה כי היה נראה להם יקר.

דוד מלכא: יצרתי איזשהו גישור ביניהם שהם ידברו כדי לקבל הצעת מחיר.

דוד מלכא: עיריית אשדוד החליטה שמה שהם יכולים לבוא לקראת במחיר, זה לתת במחיר מעטפת.

דוד מלכא: העירייה מוכנה לבוא לקראתם במחיר, זה לרדת מ-80 שקלים למחיר מעטפת, ל-70 שקלים.

משה גפני: אני מבקש את הפתרונות לטווח הקצר.

משה גפני: שמעתי ממך שאתם עושים את זה באופן מיידי.

משה גפני: לגבי החלקים האחרים, אני רוצה בתוך חודש לקבל פתרון.

משה גפני: אני אומר לכם שאני לוקח את העניין הזה ברצינות.

משה גפני: כבר היו על זה כמה פעמים דיונים.

משה גפני: על פניו נראה שהמדינה מתייחסת באופן שונה לחלוטין לבתי המשפט ולבתי הדין הדתיים, בעיקר לבתי הדין הרבניים.

משה גפני: השרעים אולי פחות אבל לבתי הדין הרבניים, זאת ההתנהגות.

משה גפני: אני רוצה קודם כל את הפתרון לטווח קצר ואני רוצה תוך חודש, גם ממכם וגם ממכם, לדעת לאן הגעתם.

משה גפני: אם המצב יהיה כזה, אני לא יודע מי יהיה כאן בכנסת הבאה, אבל מי שיהיה בכנסת הבאה, או שזה יהיה אני או שזה יהיה מישהו אחר ואני אמסור לו את הדבר הזה.

משה גפני: זה דבר שלא יכול להיות.

דוד מלכא: כבוד היושב ראש, אני רוצה לומר שלטווח הקצר אנחנו צריכים 14 מיליון שקלים לנושא של השכירות שתהיה סבירה.

משה גפני: הבנו.

משה גפני: הוא שמע את זה.

משה גפני: הבנתי.

דוד מלכא: שידבר על הסכום.

דוד מלכא: , אני גם דיברתי אתו כמה פעמים והוא רק אומר שנדבר אבל מזה שנדבר לא יצמח כסף.

משה גפני: כפי שאמרתי, אנחנו רוצים את הפתרונות בטווח הקצר ואת הפתרונות בתוך חודש שנדע.

משה גפני: פנייה מספר 244.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פנייה מספר 244 נתקבלה.

משה גפני: הפנייה אושרה.

משה גפני: הודעה מספר 51-006, דיור ממשלתי.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – פה

משה גפני: ההודעה התקבלה.

משה גפני: לגבי הנושא הקודם של התיקון, אני מחכה שיבוא מישהו מוסמך ממשרד האוצר כי אחרת אין לי קשר עם משרד האוצר ואין צורך.

משה גפני: אתם אומרים שתאבדו מאות מיליוני שקלים, אז תאבדו מאות מיליוני שקלים.

משה גפני: שמישהו ישלם על זה בכיסאו.

משה גפני: אם מישהו יבוא וייתן לי תשובה, אני אצביע על זה.